RO
19.12.2022
Jurnalul Oficial al Uniunii Europene
L 323/99
DECIZIA (UE) 2022/2494 A COMISIEI din 9 decembrie 2022 privind aprobarea cererii prezentate de Lituania de revizuire a obiectivelor sale de performanță pentru a treia perioadă de referință [notificată cu numărul C(2022) 8985] (Numai textul în limba lituaniană este autentic) (Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr.
549/2004 al Parlamentului European și al Consiliului din 10 martie 2004 de stabilire a cadrului pentru crearea cerului unic european (regulament-cadru) (1), în special articolul 11 alineatul (3) litera (c),
având în vedere Regulamentul de punere în aplicare (UE) 2019/317 al Comisiei din 11 februarie 2019 de instituire a unui sistem de performanță și de tarifare în cadrul cerului unic european și de abrogare a Regulamentelor de punere în aplicare (UE) nr.
390/2013 și (UE) nr.
391/2013 (2), în special articolul 18 alineatul (1),
întrucât:
CONSIDERAȚII GENERALE
(1)
În temeiul articolului 11 din Regulamentul (CE) nr.
549/2004, urmează să fie instituit un sistem de performanță pentru serviciile de navigație aeriană (denumite în continuare „ANS”), cu planuri naționale de performanță care stabilesc obiective de performanță obligatorii coerente cu obiectivele la nivelul Uniunii adoptate de Comisie pentru perioada de referință în cauză.
Normele detaliate privind aceste planuri de performanță sunt stabilite în Regulamentul de punere în aplicare (UE) 2019/317.
În conformitate cu articolul 11 alineatul (3) litera (c) din Regulamentul (CE) nr.
549/2004, Comisia evaluează obiectivele de performanță stabilite de statele membre în ceea ce privește coerența cu obiectivele de performanță corespunzătoare de la nivelul Uniunii.
(2)
La 13 aprilie 2022, Comisia a adoptat Decizia (UE) 2022/769 (3), în care a concluzionat că obiectivele de performanță incluse în proiectul de plan de performanță pentru cea de a treia perioadă de referință (denumită în continuare „PR3”) prezentat de Republica Lituania (denumită în continuare „Lituania”) erau coerente cu obiectivele de performanță la nivelul Uniunii.
Pe baza Deciziei (UE) 2022/769, Lituania a adoptat în mod oficial planul său de performanță pentru PR3 în conformitate cu articolul 16 litera (a) din Regulamentul de punere în aplicare (UE) 2019/317.
(3)
La 26 august 2022, Lituania a prezentat Comisiei o cerere de revizuire a obiectivelor sale de performanță în materie de capacitate și de rentabilitate pentru serviciile de rută pentru anii calendaristici 2022, 2023 și 2024, în temeiul articolului 18 alineatul (1) litera (a) punctul (ii) din Regulamentul de punere în aplicare (UE) 2019/317.
(1) JO L 96, 31.3.2004, p. 1.
(2) JO L 56, 25.2.2019, p. 1. (3) Decizia (UE) 2022/769 a Comisiei din 13 aprilie 2022 privind coerența obiectivelor de performanță incluse în proiectul de plan de performanță prezentat de Lituania în conformitate cu Regulamentul (CE) nr.
549/2004 al Parlamentului European și al Consiliului, cu obiectivele de performanță la nivelul Uniunii pentru cea de a treia perioadă de referință (JO L 139, 18.5.2022, p. 116).